2019 оны Формула-1

**2019 оны Формула-1-дэлхийн аварга** шалгаруулах тэмцээн нь Формула 1-ийн дэлхийн аваргын 70 дахь улирлын тэмцээн юм. Энэ улирлын уралдаан нь гуравдугаар сарын 17-нд Австралийн Мельбурнд эхлэн, арванхоёрдугаар сарын 1-нд Абу-Дабийн Яс-Арал дээр явагдан дуусав.

## 2019 оны өөрчлөлт 
### Техникийн дүрмийн өөрчлөлт 
Шинээр хэд хэдэн аэродинамикт нөлөөлөх дүрмийг гаргав. Урд жигүүрийг 1800-с 2000&nbsp;мм болгон өргөтгөсөн ба хийцийг энгийн хэлбэртэй болгов. Урд жигүүрийн аэродинамикийн хийц нь ард яваа тэрэгний аэродинамикт Dirty Air (бохир агаар) хэмээн нэрлэгдэх нөлөөтэй ба энэ нь гүйцэд түрүүлэхэд ихээхэн саад учруулдаг учраас түүний хийцийг өөрчлөх гол шалтгаан болсон юм. Мөн арын жигүүрийг 950-с 1050&nbsp;мм болгон өргөсгөн, өндрийг нь 800-с 820&nbsp;мм болгов. Үүн дээр нэмэн DRS-ийг ажиллуулах үед дээш нээгддэг жигүүрийн хаалтын өндөр нь 65&nbsp;миллиметрээс 85&nbsp;миллиметр болгон өндөрсөв. Үүнээс гадна тоормосыг агааржуулах зориулалттай winglet хэрэглэхийг хорьсон.

Жолооч нарын аюулгүй байдлыг сайжруулах үүднээс шинэ бээлийтэй болгосон ба энэ нь жолоочийн зүрхний цохилт, хүчилтөрөгчийн хангалт зэргийг хянан уг мэдээллээ командын төв рүү мэдэгдэж байх юм. Энэхүү алхам нь жолооч осолдсон үед түүний эрүүл мэндийн талаарх чухал мэдээллийг авах боломжтой болох юм. Мөн түүнчлэн хэд хэдэн аюулгүй байдлын шаардлага нэмж хангасан дуулгыг нэвтрүүлэв.

Жолооч өөрийн бүх тоноглолын хамтаар хамгийн багадаа 80&nbsp;кг-ын жинтэй байх ёстой  болов. Хэрвээ энэ жинд хүрэхгүй бол кабины нээлхий хэсэгт ОУ-ын автомашины холбооноос лацдан бэлтгэсэн нэмэлт жинг бэхлэн оруулах ба үүгээр жолоочийн жинг гүйцээн хүргэх юм.

### Спортын дүрмийн өөрчлөлт 
Уралдааны үеийн түлшний дээд хэмжээг 105&nbsp;кг-аас 110&nbsp;кг болгон ихэсгэсэн. Ингэснээр нисгэгчид бензиний хэрэглээндээ санаа зовох асуудалгүй болж, илүү сонирхолтой уралдаан болно хэмээн зохион байгуулагчид найдаж байгаа аж.

### Хөдөлгүүр нийлүүлэгч 
Ред Булл Расинг баг 12 жил ашигласан Реногийн ТАГ Хойер хэмээх нэршил бүхий хөдөлгүүрээс татгалзан Хонда хөдөлгүүртэйгээр гараанд гарлаа. Ред Булл багийн охин баг болох Скудериа Торо Россо баг нь өнгөрсөн жилээс эхлэн Хонда моторыг ашиглах болсон юм.

Расинг Пойнт баг энэ улиралд *BWT Мерседес* хэмээх нэртэй Мерседесийн хөдөлгүүртэйгээр оролцож байна. Хөдөлгүүрийн хувьд хэдийгээр нэр нь өөр боловч Мерседес өөрийн үйлдвэрийн баг болон Уильямс уралдааны жүчээнд нийлүүлж байгаа хөдөлгүүртэй яг адилхан хөдөлгүүр юм.

### Багууд 
Заубер Моторспорт баг Алфа Ромео Расинг нэрээр мэдэгдлийн нэрээ өгчээ. Ингэснээр Формула Нэгийн ДАШТ-нд 26 жил оролцсон Заубер хэмээх нэр алга болов.

### Дугуй 
Өнгөрсөн жилийн олон төрлийн дугуйг цэгцлэн энэ жил ердөө л гурван төрлийн хатуулагтай дугуйтай болсон. Үүн дээр бороотой үед хэрэглэх хоёр хээтэй дугуй нэмэгдэнэ.

F1 tire Pirelli PZero Red.svg|*P Zero Soft*
F1 tire Pirelli PZero Yellow.svg|*P Zero Medium*
F1 tire Pirelli PZero White.svg|*P Zero Hard*
F1 tire Pirelli Cinturato Green.svg|*Intermediate*
F1 tire Pirelli Cinturato Blue.svg|*Heavy-Wet*

## Багууд болон жолооч 
Дараах хүснэгтэд 2019 онд уралдааны жүчээнүүдтэй гэрээ бүхий үндсэн-, туршилтын-, сэлгээний нисгэгчдийг багтаав. Өнгөрсөн жилийн зохион бүтээгчийн дэлхийн аваргад эзэлсэн байрны дарааллаар жагсаан оруулсан болно.

## Уралдааны хуанли 
Уралдааны хуанлийн анхны хувилбарыг 2018 оны наймдугаар сарын 31-нд ОУАХ 21 уралдаантайгаар төлөвлөсөн байв. Хятадын их шан уралдаан нь Формула 1-ийн ДАШТ-ий түүхэн дэх 1000 дахь уралдаан байв.

## Уралдааны мэдээ 
### Австралийн их шан 

## Цахим холбоос 
* Формула-1-ийн албан ёсны цахим хуудас

## Эшлэл
#2019

Ангилал:2019 оны моторт спорт